b'\n_START_ARTICLE_\nAlexander Ludwig\n_START_SECTION_\nKarriere\n_START_PARAGRAPH_\nAlexander Ludwig startede med at spille fodbold i Fremad Amager i 1998, hvorefter han skiftede til T\xc3\xa5rnby BK i 2005._NEWLINE_Som 15-\xc3\xa5rig flyttede han til Ikast som kontraktspiller p\xc3\xa5 fodboldakademiet i FC Midtjylland, hvor han startede den 1. juli 2008. Han debuterede den 30. april 2011 som 17 \xc3\xa5rig i Superligaen for FC Midtjylland i kampen mod AaB, som FC Midtjylland tabte med 2-0.\n_START_SECTION_\nHj\xc3\xb8rring IF / Vendsyssel F.F.\n_START_PARAGRAPH_\nLudwig skiftede i slutningen af juli 2012 til FC Hj\xc3\xb8rring. _NEWLINE_Vendsyssel F.F. fors\xc3\xb8gte at forl\xc3\xa6nge kontrakten med Ludwig efter to s\xc3\xa6soner i klubben, men i sidste ende valgte Ludwig at takke nej til tilbuddet i sommeren 2014. Det var ved kontraktudl\xc3\xb8b bejlere fra b\xc3\xa5de Superligaen og toppen af 1. division.\n_START_SECTION_\nHB K\xc3\xb8ge\n_START_PARAGRAPH_\nDen 22. juni 2014 blev det offentliggjort, at Ludwig skiftede til HB K\xc3\xb8ge, hvor han skrev under p\xc3\xa5 en tre\xc3\xa5rig kontrakt. Han blev i november 2016 k\xc3\xa5ret som \xc3\xa5rets spiller i HB K\xc3\xb8ge i \xc3\xa5r, efter han havde spillet 34 ud af 36 kampe for HB K\xc3\xb8ge i 2016.\n_START_SECTION_\nAC Horsens (2017-2018)\n_START_PARAGRAPH_\nEfter en god 2016-17-s\xc3\xa6son i 1. division i HB K\xc3\xb8ge skiftede han op imod 2017-18-s\xc3\xa6sonen til AC Horsens og dermed en tilv\xc3\xa6relse i Superligaen. Han skrev under p\xc3\xa5 en to\xc3\xa5rig kontrakt g\xc3\xa6ldende frem til sommeren 2019._NEWLINE_Ludwig fik sin debut i Superligaen for AC Horsens den 14. juli 2017 i en kamp mod AGF, som AC Horsens vandt 1-2 ude, hvor han startede inde og spillede alle 90 minutter. Han spillede i l\xc3\xb8bet af 2017-18-s\xc3\xa6sonen alle s\xc3\xa6sonens 36 kampe med fuld spilletid i alle. Han scorede sit f\xc3\xb8rste m\xc3\xa5l til 1-0 for AC Horsens den 8. september 2017 i en 2-2-hjemmekamp mod FC Nordsj\xc3\xa6lland. Sit andet m\xc3\xa5l scorede han den 27. april 2018 til 1-0 i et 2-3-nederlag hjemme til FC K\xc3\xb8benhavn.\n_START_SECTION_\nOdense Boldklub\n_START_PARAGRAPH_\nHan spillede dog kun en enkelt s\xc3\xa6son i AC Horsens, for den 12. juni 2018 blev det offentliggjort, at Ludwig var blevet solgt fra AC Horsens til  Odense Boldklub. Han skrev under p\xc3\xa5 en fire\xc3\xa5irg aftale g\xc3\xa6ldende frem til sommeren 2022._NEWLINE_If\xc3\xb8lge sportsdirekt\xc3\xb8r i Odense Boldklub var der andre spillere i august 2019, der var foran i k\xc3\xb8en om spilletid. Det udm\xc3\xa6rkede sig i blot to kampe af fem i starten af 2019-20-s\xc3\xa6sonen - en kamp som som en del af startopstillingen samt en kamp som indskiftet spiller. Samlet set n\xc3\xa5ede han at spille 29 kampe og score et m\xc3\xa5l for Odense Boldklub.\n_START_SECTION_\nRetur til AC Horsens (2019-)\n_START_PARAGRAPH_\nI midten af august 2019 skitede Ludwig tilbage til AC Horsens som erstatning for Sivert Heltne Nilsen. Kontrakten havde en varighed frem til sommeren 2023.'